Elektrifizéierung vun der Eisebunn zu Lëtzebuerg

D'Geschicht vun der Elektrifizéierung vun der Eisebunn zu Lëtzebuerg ass enk mat der Geschicht vun der Lëtzebuerger Ekonomie an der Nokrichszäit verknëppt. Uganks der 1950er Joren hunn déi belsch SNCB an déi franséisch SNCF Pläng fir hir Strecken a Richtung Lëtzebuerg z'elektrifizéieren.
Wärend d'SNCB d'Streck Bréissel-Lëtzebuerg mat 3.000 Volt Gläichstroum wëll elektrifizéieren, huet d'SNCF wëlles d'Streck Diddenuewen-Lëtzebuerg mat 25.000 Volt Wiesselstroum an enger Frequenz vu 50  z'elektrifizéieren.

Nodeem am September 1953 um Münchener Kongress decidéiert gouf déi wichtegst Strecken an Europa z'elektrifizéieren, hunn d'CFL an de Staat sech misse fir ee vun den zwéi Systemer decidéieren. Et war deemools kloer dat déi Decisioun huet misse sou séier wéi méiglech geholl ginn, well de Lëtzebuerger Schinnereseau ouni Catenairë vum Rescht vun Europa isoléiert gewiescht wier.

De Choix fir de franséische System mat héichfrequentem Wiesselstroum war dunn och séier geholl, well der Regierung d'Verbindungen a Richtung Diddenuewen a Lonkech deemools am wichtegste geschéngt hunn an d'CFL-Ingenieuren der Meenung waren, datt d'Zukunft vun der Elektrifizéierung am Wiesselstroum läit.

De 16. September 1955 gouf d'25.000 Volt Catenaire tëscht der franséischer Grenz bei Zoufftgen an Lëtzebuerg a Betrib geholl, an den 28. September 1956 huet d'SNCB hir 3.000 Volt Catenairen tëscht Arel a Lëtzebuerg opgeriicht. Als Grenz tëscht dem Wiesselstroumreseau vun den SNCF/CFL an dem Gläichstroumreseau vun der SNCB gouf deemools d'Stater Gare gewielt.

Zanterhier gëtt et an der Stater Gare zwee Gleiser déi souwuel mat Gläichstroum, wéi och mat Wiesselstroum kënnen alimentéiert ginn. Wärend sou Installatiounen haut op ville Garen ze fanne sinn (Genf, Dole, Oochen,...) war d'Stater Gare 1956 déi éischt Gare weltwäit op där dat méiglech war.

1956 hunn d'CFL nach keen eegent elektrescht Material kaaft. D'SNCB an d'SNCF si mat hire Lokomotive bis op Lëtzebuerg komm, wärend d'CFL mat Damplokomotiven a Frankräich an an d'Belsch gefuer sinn.

1958 fänkt déi zweet Etapp vun der Elektrifizéierung un. D'Strecke Lëtzebuerg-Beetebuerg, Lëtzebuerg-Waasserbëlleg, Näerzeng-Rëmeleng a Beetebuerg-Diddeleng gi bis Enn 1961 mat enger 25.000 Volt Catenaire ekipéiert. Am Kader vun dëser Elektrifizéierung schafen d'CFL déi 20 Lokomotive vun der Serie 3600 un. Fir sech en zousätzleche Lokomotivwiessel am Giddertrafic iwwer d'Athus-Meuse ze spueren, elektrifizéieren d'CFL d'Attemer Gare an d'Streck op Rodange och mat hirem Wiesselstroum.

1972 gëtt d'Verbindung tëscht Esch-Uelzecht an Däitsch-Oth elektrifizéiert. Och wann Däitsch-Oth haut eng Kappgare vum CFL-Reseau ass, sou gouf et bis 1972 nach eng Verbindung mam SNCF-Reseau.

1974 elektrifizéieren d'DB an d'CFL d'Streck tëscht der Waasserbëlleger Gare an der Gare zu Igel mat deem an Däitschland üblechen nidderfrequentem Wiesselstroum vu 15.000 Volt 16⅔. Zanterhier gëtt et zu Lëtzebuerg dräi verschidde Stroumreseauen.

1981 gëtt d'Streck Lëtzebuerg-Péiteng elektrifizéiert.

Bis 1993 elektrifizéieren d'CFL d'Nordstreck tëscht Lëtzebuerg a Gouvy, an d'Antennen op Dikrech a Wolz.

D'Streck Lëtzebuerg-Klengbetten gouf ëmgebaut an den 3.000 Volt Gläichstroumsystem ass zanter September 2018 mat 25.000 Volt 50 Hz Wiesselstroum elektrifizéiert.

Chronologesch Oplëschtung vun den Etappen

 Streck Datum Spannung Gesellschaft Lëtzebuerg - Beetebuerg-Grenz 28.09. 1955 25 ~ 50   CFL / SNCFLëtzebuerg - Klengbetten 28.09. 1956 3 =  CFL / SNCB Uschloss Lëtzebuerg-Hollerech-Zwickau  28.10. 1957  3 =  CFLAus der Kéier vun der Klengbettener Streck an den Triage gouf 1994 eng zone commutable fir 3 an 25 50. Zanter 2010 kann een nëmme méi mat 25 50 an den Triage.Bierchem-Nord - Alzeng - Éiter21.10. 1959 25 ~ 50   CFLLëtzebuerg-Süd - Alzeng Éiter - Waasserbëlleg Lëtzebuerg-Nord - Sandweiler - Éiter 3.10. 1959 25 ~ 50   CFLBeetebuerg - Diddeleng Schmelz 9.07. 1960 25 ~ 50   CFLNäerzeng - Ëtteng1996 gouf den Deel Rëmeleng-Ëtteng ausser Betrib gesat. 29.09. 1960 25 ~ 50   CFLBeetebuerg - Näerzeng - Esch-UelzechtEsch-Uelzecht - Bieles-Zolwer30.01. 1961 25 ~ 50   CFLBieles-Zolwer - Déifferdeng31.03. 1961 25 ~ 50   CFLDéifferdeng - Péiteng - Rodange - Attem3.05. 1961 25 ~ 50   CFL / SNCBRodange - franséisch Grenz - Mont-Saint-Martin CFL / SNCF Esch-Uelzecht - franséisch Grenz - Däitsch-Oth 15.05. 1972 25 ~ 50   CFL / SNCF Waasserbëlleg - däitsch Grenz - Igel 8.04. 1974  25 ~ 50  CFLTrennsektioun 25 ~ 50  / 15 ~ 16,7  op der Grenz Waasserbëlleg - Mäerterter Hafen  3.02. 1980 25 ~ 50   CFL  Téiteng - Laangegronn-Rëmeleng (Intermoselle)  26.02. 198025 ~ 50   CFLLëtzebuerg - Péiteng 27.05. 1981 25 ~ 50   CFLLëtzebuerg-Nord - Ettelbréck - Dikrech 17.05. 1989 25 ~ 50   CFLEttelbréck - Kautebaach - Wolz 17.02. 1991 25 ~ 50   CFLKautebaach - Ëlwen 10.09. 1993 25 ~ 50   CFLËlwen - Gouvy(B) 15.12. 1993 25 ~ 50   CFL / SNCB (cofinanzéiert) Uschloss Lëtzebuerg-Hollerech-Zwickau  1994  25 ~ 50 /3 =  CFLDiddeleng Schmelz -Wuelmereng 3.12. 2003 25 ~ 50   CFL  Uschloss Lëtzebuerg-Hollerech-Zwickau  Hierscht 2010  25 ~ 50   CFL

Haut ass de Lëtzebuerger Schinnereseau quasi integral elektrifizéiert. Eenzeg e puer privat Industriegleiser an d'Reschter vun der fréierer Atertlinn Ettelbréck-Bissen  sinn haut net elektrifizéiert.http://archivchemindefer.free.fr/electrification/luxembourg/electrification-cfl.html

Kategorie:Lëtzebuergesch Eisebunnen
Kategorie:Geschicht vun der Eisebunn zu Lëtzebuerg